open-index/open-wikipedia-markdown huggingface dataset:
Χριστόδουλος Καρύδης

Ο **Χριστόδουλος Καρύδης** ήταν Ελληνοκύπριος έμπορας και ναυτιλιακός πράκτορας. Διετέλεσε Δήμαρχος Λεμεσού την περίοδο 1878-1885.

## Βιογραφικά στοιχεία
Ο Χριστόδουλος Καρύδης γεννήθηκε στη Λάρνακα το 1833. Μαθήτευσε στη σχολή του γνωστού δασκάλου Δημήτρη Θεμιστοκλή.

Αρχικά εργάστηκε ως μέλος της ελεγκτικής επιτροπείας της Μητρόπολης Κιτίου. Ακολούθως, εργάστηκε στην Ελληνική Πρακτορείαν Λεμεσού. Στη συνέχεια εργάστηκε ως έμπορος και ως ναυτιλιακός πράκτορας. Ήταν ο κυριότερος έμπορος πέτρας. Εξήγαγε πέτρα  από τα λατομεία που βρίσκονταν έξω από τη Λεμεσό στο Πορτ Σάιντ. Επιπλέον, είχε και ναυλομεσιτικό γραφείο.

Ήταν νυμφευμένος με την Μαρίνα Νικολάου Φραγκούδη και είχε ένα υιό και τρεις κόρες.

## Δημαρχεία Χριστόδουλου Καρύδη
Το 1878 ξεκίνησε η Αγγλοκρατία στην Κύπρο. Οι Βρετανοί δημιούργησαν τους πρώτους δήμους και διόρισαν τους πρώτους δημάρχους. Ο Χριστόδουλος Καρύδης εξελέγη δια βοής ως ο πρώτος Δήμαρχος Λεμεσού, στις 11 Σεπτεμβρίου 1878. Ο Χριστόδουλος Καρύδης ήταν ο πρώτος Ελληνοκύπριος δήμαρχος στην Κύπρο. Παρέμεινε στη θέση του ως το 1885 που απεβίωσε στις Πλάτρες, όπου νοσηλευόταν. 

Επί δημαρχίας Καρύδη μπήκαν οι βάσεις ενός καλά μελετημένου εξωραϊστικού προγράμματος με τις απαιτήσεις της εποχής. Η μέριμνα του νεοσυσταθέντος δημοτικού συμβουλίου στράφηκε αμέσως στην καλύτερη καθαριότητα της πόλης και μπήκαν κανονισμοί και απαγορεύσεις για ευπρεπέστερη εμφάνιση της καθώς και στην επιβολή διατιμήσεων στα τρόφιμα για να παταχθεί η αισχροκέρδεια. Επιπλέον, πλακοστρώθηκαν οι κύριοι δρόμοι και κτίστηκαν τα πρώτα κυβερνητικά κτίρια, όπου σημαντικό ρόλο διαδραμάτισε και η εμπορική δραστηριότητα του Χριστόδουλου Καρύδη, αφού ήταν, ανάμεσα σε άλλα, εργολάβος και προμηθευτής πετρών από τα λατομεία της ευρύτερης περιοχής. Επιπρόσθετα,  κατασκευάστηκαν σημαντικά αντιπλημμυρικά έργα, ιδιαίτερα μετά την μεγάλη πλημμύρα του 1880. Κατασκευάστηκε υδραγωγείο (γνωστό και σήμερα ως «χαβούζα» παρά τη λεωφόρο Σπύρου Κυπριανού) για την ύδρευση της πόλης αφού μέχρι τότε προμηθεύονταν το νερό από λάκκους αμφίβολης υγιεινής ή από νεροφόρους που γυρνούσαν στην πόλη πουλώντας νερό σε κούζες πάνω σε κάρα.

Ακόμη, ιδρύθηκε Δημοτικό Νοσοκομείο (στην τοποθεσία που αργότερα δημιουργήθηκαν τα Δημοτικά Λουτρά), απέναντι από το στάδιο ΓΣΟ. Επιπλέον, δημιουργήθηκε Δημοτικό Φαρμακείο, διορίζοντας ως πρώτο του φαρμακοποιό τον εθνικό ποιητή Βασίλη Μιχαηλίδη. Επιπλέον, φωταγωγήθηκαν οι σκοτεινοί κύριοι δρόμοι της πόλης με φανούς από φυτίλι. Επίσης, δημιουργήθηκε η Δημοτική Αγορά (ή Μεγάλο Παντοπουλείο) το 1979, όπου οι πολίτες έβρισκαν όλων των ειδών τρόμικα και άλλα προϊόντα.

## Παραπομπές


## Πηγές
*
*
*
*

|-

Κατηγορία:Δήμαρχοι Λεμεσού
Κατηγορία:Κύπριοι έμποροι
Δημοσθένης Χατζηπαύλου

Ο **Δημοσθένης Χατζηπαύλου** ήταν Ελληνοκύπριος έμπορος και βιομήχανος. Διετέλεσε Δήμαρχος Λεμεσού την περίοδο 1887-1896.

## Βιογραφικά στοιχεία

Ο Δημοσθένης Χατζηπαύλου γεννήθηκε στη Λεμεσό το 1845. Ήταν γιος του Χριστοδουλή Χατζηπαυλή από τη Συλίκου (που ίδρυσε τον αρχαιότερο εμπορικό οίκο εμπορίας κρασιού στη Λεμεσό) και της Εσθήρος, το γένος Δημητρίου Κακαθύμη, της μεγάλης και αριστοκρατικής οικογενείας της Λεμεσού της εποχής. Από νεαρή ηλικία εγκαταστάθηκε στην Αίγυπτο και επιδόθηκε με επιτυχία στο εμπόριο. Στη συνέχεια επέστρεψε στην γενέτειρα του όπου μαζί με τον αδελφό του Δημήτριο Χατζηπαύλου ίδρυσε το πρώτο εργοστάσιο οίνων και οινοπνευμάτων της Κύπρου.

Ήταν νυμφευμένος με την Ελένη Μιχαήλ Λοϊζίδου. Είχε δύο υιούς και πέντε κόρες. Απεβίωσε το 1915.

## Δημαρχεία Δημοσθένη Χατζηπαύλου
Ο Δημοσθένης Χατζηπαύλου διετέλεσε δημοτικός σύμβουλος Λεμεσού σε τρεις περιόδους (1878-1884, 1886-1887, 1908-1911), βουλευτής-μέλος του Νομοθετικού Συμβουλίου (1883-1886), έφορος και πρόεδρος Ελληνικών Εκπαιδευτηρίων Λεμεσού. Ήταν ένας από τους 4 βουλευτές (3 Έλληνες και 1 Τούρκος) που εξελέγησαν στο διαμέρισμα Λεμεσού-Πάφου στις πρώτες βουλευτικές εκλογές στην Κύπρο (1883) επί Αγγλοκρατίας.

Ανέλαβε Δήμαρχος Λεμεσού το 1887. Παρέμεινε στη θέση αυτή έως το 1896. Η δημαρχία του επικεντρώθηκε στις επιδιορθώσεις των δρόμων της πόλης και στη σύνταξη κανονισμών για ανέγερση οικοδομών με τους οποίους αρχίζει μια καλή ρυμοτομία της πόλης. Επιπλέον, έγινε ανόρυξη φρεάτων για τη βελτίωση της επαύξησης του νερού της υδατοπρομήθειας της πόλης, τοποθετώντας συγχρόνων και κατάλληλους σωλήνες στις κυριότερες οδικές αρτηρίες.

Ακόμη, έγιναν αντιπλημμυρικά έργα στον ποταμό Γαρύλλη και δεντροφύτευση των προχωμάτων του. Το 1894 έγινε μεγάλη πλημμύρα στη Λεμεσό, η οποία δημιούργησε πολλά και σοβαρά κοινωνικά και οικονομικά προβλήματα στους κατοίκους. Για αυτό το λόγο ο Δημοσθένης Χατζηπαύλου δημιούργησε και προέδρευσε ειδικής επιτροπής προς λήψη αποτελεσματικών μέτρων για ανακούφιση των πολλών παθόντων με εράνους και εισφορές. Επιπλέον, δημιούργησε και προέδρευσε επιτροπής για την μέριμνα της ανοικοδόμησης του καλλιμάρμαρου καθεδρικού ναού της Αγίας Νάπας.

Επιπρόσθετα, επί δημαρχίας του διοργανώθηκαν οι Α΄ Παγκύπριοι Αγώνες Στίβου, τον Φεβρουάριο του 1896, στο χωράφι του Χρυσοστομίδη (εκεί που αργότερο δημιουργήθηκε ο Δημόσιος Κήπος Λεμεσού), από τον νεοσύστατο τότε Γυμναστικό Σύλλογο «Τα Ολύμπια» (ΓΣΟ). Στους αγώνες αυτούς ο Αναστάσιος Ανδρέου, αθλητής του ΓΣΟ, εξασφάλισε την πρόκριση του στους Ολυμπιακούς Αγώνες του 1896.

## Παραπομπές


## Πηγές
*
*
*
*

|-

Κατηγορία:Δήμαρχοι Λεμεσού
Κατηγορία:Κύπριοι έμποροι
Κατηγορία:Κύπριοι βιομήχανοι
Γαληρέλλα

Η ***Γαληρέλλα*** είναι ένα γένος μαγκουστών που απαντάται στην Αφρική κοινώς ονομαζόμενες **λεπτές μαγκούστες**.

Υπάρχουν τέσσερα είδη σ’ αυτό το γένος:
* Λεπτή μαγκούστα της Ανγκόλας, *Galerella flavescens*
* Λεπτή μαγκούστα της Σομαλίας, *Galerella ochracea*
* Γκρίζα μαγκούστα του Ακρωτηρίου, *Galerella pulverulenta*
* Λεπτή μαγκούστα, *Galerella sanguinea*
** Μαύρη μαγκούστα, *Galerella nigrata*, μερικές φορές θεωρείται ξεχωριστό είδος.
## Παραπομπές


κατηγορία:Ερπηστίδες
Αντώνης Σταμάτης

Ο **Αντώνης Σταμάτης** (γεννήθηκε στις 5 Ιανουαρίου του 1965) είναι Έλληνας πρώην διεθνής καλαθοσφαιριστής.

## Καριέρα
Ο Αντώνης Σταμάτης έχει αγωνιστεί στα ελληνικά πρωταθλήματα καλαθοσφαίρισης με τον Αθλητικό Σύλλογο Τυφώνα, τον Πανελλήνιο Γυμναστικό Σύλλογο, τον Ολυμπιακό Πειραιώς και τον Αθλητικό Όμιλο Αμπελοκήπων.

Με τον Ολυμπιακό αγωνίστηκε από το 1991 μέχρι και το 1995. Για την μεταγραφή του δόθηκαν 65 εκ. δρχ. στον Πανελλήνιο. Με την ομάδα του Πειραιά κατάφερε να κατακτήσει τρία Πρωταθλήματα Ελλάδας (1993, 1994, 1995) και ένα Κύπελλο Ελλάδας (1994).

Ο Αντώνης Σταμάτης έχει φτάσει με τον Ολυμπιακό Πειραιώς δύο συνεχόμενες φορές μέχρι τον τελικό της Ευρωλίγκας (το 1994 και το 1995), χωρίς ωστόσο να καταφέρει να κατακτήσει το βαρύτιμο τρόπαιο.

Κατά τη διάρκεια της περιόδου 1998-99, ο Αντώνης Σταμάτης αποφάσισε να αποσυρθεί από την ενεργό δράση και να βάλει τέλος στην καριέρα του.

## Διεθνείς συμμετοχές
Ο Αντώνης Σταμάτης έχει πραγματοποιήσει αρκετές συμμετοχές με την ελληνική εθνική ομάδα μπάσκετ.

Συγκεκριμένα, έχει πραγματοποιήσει 10 συμμετοχές με την εθνική ομάδα μπάσκετ των παίδων, 28 με την εθνική εφήβων και 5 με την εθνική ανδρών.

## Τίτλοι

* 3 Πρωταθλήματα Ελλάδος: 1993, 1994, 1995
* 1 Κύπελλο Ελλάδος: 1994

## Πηγές
* https://web.archive.org/web/20160304195325/http://www.hyper.gr/makthes/960219/60219c17.html
* https://web.archive.org/web/20130926024945/http://basketblog.gr/index.php?option=com_content&view=article&id=126722:qq-&catid=230:paniwnios&Itemid=229

## Παραπομπές

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Πανελληνίου
Κατηγορία:Καλαθοσφαιριστές Αμπελοκήπων
Ροντ Χίγκινς

Ο **Ρόντερικ Ντουέιν "Ροντ" Χίγκινς**, (γεννημένος στις 31 Ιανουαρίου 1960) είναι Αμερικανός πρώην καλαθοσφαιριστής. Έχει ύψος 2,01 μ. και αγωνιζόταν τόσο ως πάουερ φόργουοντ, όσο και ως σέντερ. Αγωνίστηκε κυρίως στο NBA και στο CBA, ενώ είχε κι ένα πέρασμα από τον Ολυμπιακό Πειραιώς.

## Κολλεγιακή καριέρα
Ο Ρόντ Χίγκινς εισήχθη στο Πανεπιστήμιο του Φρένσο Στέιτ το 1978 και αγωνίστηκε στο Κολλεγιακό Πρωτάθλημα με την ομάδα μπάσκετ του Πανεπιστημίου, τους Φρένσο Στέιτ Μπουλντογκς.

Αποφοίτησε από το Πανεπιστήμιο του Φρέσνο Στέιτ το 1982, σε ηλικία 22 ετών.

## Επαγγελματική καριέρα
Ο Ροντ Χιγκινς συμμετείχε στα Ντραφτς του ΝΒΑ το 1982 και εξασφάλισε συμβόλαιο συνεργασίας με τους Σικάγο Μπουλς. Στην ομάδα του Σικάγο αγωνίστηκε μέχρι το 1985.

Την περίοδο 1985-86, ο Ροντ Χιγκινς πέρασε από αρκετές ομάδες του ΝΒΑ και του CBA και συγκεκριμένα από τους Οκλαχόμα Σίτι Θάντερ (γνωστούς και ως Σιάτλ Σούπερσόνικς), τους Τάμπα Μπέι Θρίλλερς, τους Σαν Αντόνιο Σπερς, τους Μπρούκλιν Νετς (γνωστούς και ως Νιου Τζέρσει Νετς) καθώς και τους Σικάγο Μπουλς.

Την εξαετία 1986-92 αγωνίστηκε στους Γκόλντεν Στέιτ Ουόριορς.

Τη διετία 1992-94 αγωνίστηκε με τους Σακραμέντο Κινγκς, τους Κλίβελαντ Καβαλίερς και τους Γκόλντεν Στέιτ Ουόριορς. Ενδιάμεσα, και συγκεκριμένα το 1993, ο Ροντ Χίγκινς μετεγγράφη στον Ολυμπιακό Πειραιώς, στον οποίο ωστόσο παρέμεινε για λίγους μόνο μήνες.

Μετά το πέρας της αγωνιστικής περιόδου 1993-94, ο Ροντ Χίγκινς αποφάσισε να αποσυρθεί από την ενεργό δράση και να βάλει τέλος στην καριέρα του ως καλαθοσφαιριστής.

## Προπονητική καριέρα
Ο Ροντ Χίγκινς έχει διατελέσει δύο φορές βοηθός προπονητή στους Γκόλντεν Στέιτ Ουόριορς (1995-2000 και 2004).

## Παραπομπές


## Πηγές
* http://www.onsports.gr/basket/NBA/item/277254-Sarlot-Mpompkats-Parelthon-o-gios-toy-proedroy

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Σικάγο Μπουλς
Κατηγορία:Καλαθοσφαιριστές Σιατλ Σούπερσονικς
Κατηγορία:Καλαθοσφαιριστές Σαν Αντόνιο Σπερς
Κατηγορία:Καλαθοσφαιριστές Νιου Τζέρσεϊ Νετς
Κατηγορία:Καλαθοσφαιριστές Γκόλντεν Στέιτ Ουόριορς
Κατηγορία:Καλαθοσφαιριστές Σακραμέντο Κινγκς
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Κλίβελαντ Καβαλίερς
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές του NBA 
Κατηγορία:Ξένοι καλαθοσφαιριστές στην Ελλάδα
Γιώργος Λημνιάτης

Ο **Γιώργος Λημνιάτης** (γεννήθηκε στις 22 Μαρτίου 1971) είναι Έλληνας παλαίμαχος πρώην διεθνής καλαθοσφαιριστής. Έχει ύψος 192εκ και αγωνιζόταν ως πλέι μέικερ.

## Καριέρα
Ο Γιώργος Λημνιάτης ξεκίνησε την καριέρα του στον Πανελλήνιο το 1990.

Το 1992, υπέγραψε επαγγελαμτικό συμβόλαιο με τον Ολυμπιακό. Στην ομάδα του Πειραιά παρέμεινε για τρία χρόνια κατακτώντας μάλιστα τρία Πρωταθλήματα Ελλάδας (1993, 1994, 1995) και ένα Κύπελλο Ελλάδας (1994).

Κατά τη διάρκεια της πενταετίας 1995-00, ο Γιώργος Λημνιάτης αγωνίστηκε στον Α.Σ. Παπάγου και στον Α.Ο. Δάφνης.

Το καλοκαίρι του 2000 υπέγραψε συμβόλαιο συνεργασίας με τον ΠΑΟΚ Θεσσαλονίκης, στον οποίο παρέμεινε για  τρία χρόνια.

Την περίοδο 2003-04 αγωνίστηκε στον Πανελλήνιο για δεύτερη φορά στην καριέρα του, ενώ την αμέσως επόμενη περίοδο αγωνίστηκε στον Ιωνικό Νέας Φιλαδέλφειας.

Την περίοδο 2005-06 αγωνίστηκε με τη φανέλα του Α.Σ.Ε. Δούκα, ενώ την αμέσως επόμενη σεζόν αγωνίστηκε στην ομάδα του Α.Ο. Σπόρτιγκ Αθηνών.

Μετά το πέρας της αγωνιστικής περιόδου 2006-07, ο Γιώργος Λημνιάτης αποφάσισε να αποσυρθεί από την ενεργό δράση και να βάλει τέλος στην καριέρα του ως καλαθοσφαιριστής.

## Προπονητική καριέρα
Μετά το πέρας της καριέρας του ως καλαθοσφαιριστής, ο Γιώργος Λημνιάτης συνέχισε να ασχολείται με το άθλημα από ένα άλλο πόστο και συγκεκριμένα αυτό του προπονητή. 

Συγκεκριμένα, το 2010 ο Γιώργος Λημνιάτης ανέλαβε προπονητής της Εθνικής Παμπαίδων ενώ δύο χρόνια αργότερα ανέλαβε προπονητής στην Εθνική Νέων Κ20.

## Τίτλοι
3 Πρωταθλήματα Ελλάδας: 1993, 1994, 1995

1 Κύπελλο Ελλάδας: 1994
## Παραπομπές


## Πηγές
* http://basketball.eurobasket.com/player/Giorgos_Limniatis/
* «Basket Net - Α2 - Από την Α2 στο Φάιναλ Φορ!»

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Πανελληνίου
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Παπάγου
Κατηγορία:Καλαθοσφαιριστές Δάφνης
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Ιωνικού Νέας Φιλαδέλφειας
Κατηγορία:Καλαθοσφαιριστές Εκπαιδευτηρίων Δούκα
Κατηγορία:Καλαθοσφαιριστές Σπόρτιγκ
Κατηγορία:Προπονητές καλαθοσφαίρισης ΑΕΚ
Κατηγορία:Προπονητές καλαθοσφαίρισης Περιστερίου
Κατηγορία:Πόιντ γκαρντ
Λεπτή μαγκούστα της Σομαλίας

Η **λεπτή μαγκούστα της Σομαλίας** (*Galerella ochracea*) είναι μαγκούστα ενδημική στη Σομαλία.

## Παραπομπές


Κατηγορία:Ερπηστίδες
Τοντ Μίτσελ

Ο **Έρνεστ Τοντ Μίτσελ** (γεννημένος στις 26 Ιουλίου 1966) είναι Αμερικανός παλαίμαχος καλαθοσφαιριστής. Έχει ύψος 2,00 μ. και αγωνιζόταν τόσο ως πάουερ φόργουορντ όσο και ως σμολ φόργουορντ.

## Κολλεγιακή καριέρα
Ο Τοντ Μίτσελ εισήχθη το 1984 στο Πανεπιστήμιο Περντού της Ιντιάνα, με τη μπασκετική ομάδα του οποίου αγωνίστηκε στο Κολλεγιακό Πρωτάθλημα.

Αποφοίτησε από το Πανεπιστήμιο της Ιντιάνα το 1988, σε ηλικία 22 ετών.

## Επαγγελματική καριέρα
Ο Τοντ Μίτσελ συμμετείχε στα Ντραφτς του ΝΒΑ το 1988 και επιλέχθηκε από τους Ντένβερ Νάγκετς, με τους οποίους ωστόσο δεν πραγματοποίησε καμία συμμετοχή.

Η πρώτη ομάδα του ΝΒΑ με την οποία αγωνίστηκε ήταν οι Μαϊάμι Χιτ, στους οποίους υπέγραψε το 1998. 

Κατά τη διάρκεια της σεζόν 1988-89 πραμγατοποίησε ένα σύντομο πέρασμα και από τους Σαν Αντόνιο Σπερς.

Το καλοκαίρι του 1989 ταξίδεψε στην Ελλάδα για λογαριασμό του Ολυμπιακού Πειραιώς, στον οποίο παρέμεινε για ένα χρόνο, χωρίς ωστόσο να καταφέρει να κατακτήσει κάποιο τίτλο.

Την τριετία 1990-93 αγωνίστηκε με τη γαλλική Σολέ Μπασκέτ, τις ιταλικές Παλακανέστρο Φιρένζε και Παλακανέστρο Μαρσάλα, καθώς και τις αμερικανικές Πίτσμπουργκ Πιράνχας και Ρόκφορντ Λάιτινγκ.

Το 1993 επέστρεψε στην Ελλάδα και αγωνίστηκε στον Α.Σ. Παπάγου.

Τη διετία 1995-1997, ο Τοντ Μίτσελ πέρασε από αρκετές ομάδες και συγκεκριμένα από την ισπανική Μπαλκονέστο Σαλαμάνκα, την αμερικάνικη  Σιου Φολς Σκάι Φορς, τη γαλλική Μονπελιέ Παιλάντ και τη Μπνέι Χερζίλια, ομάδα του Ισραήλ.

Την αμέσως επόμενη διετία αγωνίστηκε στην ιταλική Πιστόια Μπασκέτ, στο Στρασβούργο, ομάδα της Γαλλίας και τέλος στους Λουγκάνο Τάιγκερς, ομάδα της Ελβετίας.

Μετά το πέρας της αγωνιστικής περιόδου 1998-99, ο Τοντ Μίτσελ αποφάσισε να αποσυρθεί από την ενεργό δράση και να βάλει τέλος στην καριέρα του ως επαγγελματίας καλαθοσφαιριστής.

## Παραπομπές


## Πηγές
* http://195.56.77.208/player/?id=MIT-TOD 

## Εξωτερικοί σύνδεσμοι
* «Μετά τα ματς πήγαινα με τον Τζόουνς στη Μύκονο» , αφιέρωμα και συνέντευξη στον ιστότοπο SentraGoal.gr, 7 Απριλίου 2014.

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Μαϊάμι Χιτ
Κατηγορία:Καλαθοσφαιριστές Σαν Αντόνιο Σπερς
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Σολέ Μπασκέτ
Κατηγορία:Καλαθοσφαιριστές Παπάγου
Κατηγορία:Καλαθοσφαιριστές Σαλαμάνκα
Κατηγορία:Καλαθοσφαιριστές Μονπελιέ Πεϊγιάντ
Κατηγορία:Καλαθοσφαιριστές Στρασμπούρ Ίλκιρχ-Γκράφενσταντεν Μπασκέτ
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές ισραηλινών συλλόγων
Κατηγορία:Καλαθοσφαιριστές ελβετικών συλλόγων
Λεπτή μαγκούστα της Ανγκόλας

Η **λεπτή μαγκούστα της Ανγκόλας** (*Galerella flavescens*) είναι μία μαγκούστα που ζει στη νότια Αφρική, κυρίως στην Ανγκόλα και στη Ναμίμπια. Ζει στη σαβάνα και αποφεύγει τις ερήμους και τα πυκνά δάση.

Έχει ένα μακρύ λεπτό σώμα και τα αρσενικά είναι περίπου 15% μεγαλύτερα από τα θηλυκά. Έχει 38 δόντια.

Τα αρσενικά δεν βοηθούν στην ανατροφή των μικρών. Τα μικρά ανοίγουν τα μάτια τους σε 3 εβδομάδες, αφήνουν την μητέρα τους περίπου σε 10 εβδομάδες και σε 24 εβδομάδες αποκτούν τα ενήλικα δόντια.

## Παραπομπές


## Εξωτερικοί σύνδεσμοι
*"Lioncrusher's Domain" καταγραφή

Κατηγορία:Ερπηστίδες
Κατηγορία:Θηλαστικά της Αφρικής
Γκρίζα μαγκούστα του Ακρωτηρίου

Η **Γκρίζα μαγκούστα του Ακρωτηρίου** (*Galerella pulverulenta*), ονομαζόμενη επίσης και **μικρή γκρίζα μαγκούστα**, είναι μαγκούστα ενδημική στη νότια Αφρική.

## Εμφάνιση
Είναι ένα μικρό είδος (μήκους 55-69 εκατοστομέτρων και βάρους 0,5 - 1,0 χιλιόγραμμων). Έχει σκούρο γκρι χρώμα και η άκρη της ουράς είναι πιο σκούρα. Τα πόδια είναι πιο σκούρα γκρι από το υπόλοιπο σώμα. Έχει χαρακτηριστικό επιμήκη σωματότυπο μαγκούστας. Τα αυτιά είναι μικρά και στρογγυλά και βρίσκονται στις πλευρές του κεφαλιού. Η ουρά είναι μακριά και φουντωτή. Τα δόντια παρουσιάζουν προσαρμογές τόσο για την κοπή όσο και για τη σύνθλιψη.

## Διατροφή και συμπεριφορά
Η γκρίζα μαγκούστα του Ακρωτηρίου τρέφεται κυρίως με έντομα και μικρά τρωκτικά, αλλά τρώει επίσης πτηνά, μικρά ερπετά, αμφίβια, άλλα ασπόνδυλα, και φρούτα. Είναι επίσης γνωστό ότι τρώει νεκρούς οργανισμούς και σκουπίδια.

Είναι κυρίως εντομοφάγο ζώο αλλά και σαρκοφάγο. Τα έντομα και άλλα αρθρόποδα, όπως αράχνες, πιάνονται στο έδαφος και στη συνέχεια κρατιούνται με τα μπροστινά πόδια και τρώγονται. Τα μεγαλύτερα θηράματα, όπως τα τρωκτικά, καταδιώκονται και σκοτώνονται με δάγκωμα στο κεφάλι. Οι μεγάλες λείες κόβονται σε κομμάτια μεγέθους δαγκωματιάς με τα δόντια. 

Τα μικρά τρωκτικά, ιδίως ο Ωτόμυς* *και ο Ραβδόμυς, είναι τα πιο σημαντικά διατροφικά στοιχεία. Κατ' εξαίρεση επιτίθεται σε ανήλικους λαγούς και σε νεαρές μικρές αντιλόπες.

## Κατανομή
Μέχρι πριν από μερικές δεκαετίες το είδος εθεωρείτο ότι ήταν ενδημικό στην Επαρχία του Ακρωτηρίου, αλλά τώρα είναι γνωστό ότι απαντάται σε μεγάλο μέρος του υπολοίπου της Νότιας Αφρικής και στα δυτικά, προς τα βόρεια στη νότια Ανγκόλα. Δεν έχει ακόμη διασαφηνιστεί πώς είναι συνεχής η κατανομή, ούτε πόσο μεγάλο μέρος αυτής της ευρύτερης παρουσίας οφείλεται στην επέκταση της κατανομής της. Η πυκνότητά του πληθυσμού της σε περιοχές όπου είναι εγκατεστημένο το είδος, κυμαίνεται από μία μαγκούστα ανά 60 εκτάρια σε μία ανά δύο εκτάρια.

## Βιότοπος
Ζει στις μακίες (φάινμπος), στους ημιερημικούς θαμνώνες (Καρού) στις λόχμες και στα δάση. Ωστόσο δεν απαντάται στις ποώδεις διαπλάσεις. Συχνά ζουν κοντά στον άνθρωπο, συχνά κάτω από τα πατώματα των χώρων της κατοικίας ή και στις παρυφές των προαστίων. Όταν συνηθίσει την ανθρώπινη παρουσία μπορεί να ανεχθεί κοντινή προσέγγιση.

## Συμπεριφορά
Η γκρίζα μαγκούστα του Ακρωτηρίου είναι ζώο ημερόβιο.

## Παραπομπές


Κατηγορία:Ερπηστίδες
Κατηγορία:Θηλαστικά της Αφρικής
Κεβίν Τεοφίλ-Κατρίν

Ο **Κεβίν Τεοφίλ-Κατρίν** (Kévin Théophile-Catherine), γεννημένος στις 28 Οκτωβρίου 1989 στο Σαιν-Μπριέκ, είναι Γάλλος ποδοσφαιριστής ο οποίος αγωνίζεται για λογαριασμό της Κάρντιφ Σίτι.

## Βιογραφία
Έχοντας γεννηθεί στις Κοτ-ντ'Αρμόρ, ο Τεοφίλ-Κατρίν αποτέλεσε στέλεχος των τμημάτων υποδομής της Σταντ Ρενναί από μικρή ηλικία, με την οποία κατέκτησε το Πρωτάθλημα Γαλλίας των Κ-18 το 2007, και το Κύπελλο Γκαμπαρντελά την αμέσως επόμενη σεζόν.

Αρχικά αμυντικός μέσος ο οποίος μετατοπίστηκε στην θέση του δεξιού μπακ, κατάφερε να πείσει τον Γκι Λακόμπ για τις ικανότητές του, ο οποίος τον ενέταξε στην επαγγελματική ομάδα, βάζοντάς τον να αγωνιστεί ως βασικός σε μια αναμέτρηση για το Λιγκ Καπ απέναντι στην Λε Μαν, στις 24 Σεπτεμβρίου 2008.

Υπέγραψε το πρώτο του επαγγελματικό συμβόλαιο την 1η Μαΐου 2009, διάρκειας 3 ετών. Πραγματοποίησε το ντεμπούτο του στην Λιγκ 1 στις 17 Οκτωβρίου 2009, με τον Φρεντερίκ Αντονετί να τον χρησιμοποιεί ως βασικό στην αναμέτρηση απέναντι στην ΛΟΣΚ (0-0), ωστόσο στη συνέχεια βρέθηκε μεταξύ της δεύτερης ομάδας του συλλόγου που αγωνιζόταν στο CFA και τον πάγκο των αναπληρωματικών στην πρώτη ομάδα. Στις αρχές της σεζόν 2010-2011, ο Κεβίν Τεοφίλ-Κατρίν βρέθηκε να αγωνίζεται στο αριστερό άκρο της άμυνας, κατόπιν εισήγησης του Αντονετί. Κατάφερε, σταδιακά, να καθιερωθεί ως βασική επιλογή σε αυτή την θέση. Στη διάρκεια της σεζόν 2011-2012, αγωνίστηκε συνολικά σε 46 αναμετρήσεις σε όλες τις διοργανώσεις.

Στις 31 Αυγούστου 2013, υπέγραψε συμβόλαιο συνεργασίας διάρκειας τριών ετών με την ουαλική Κάρντιφ Σίτι, η οποία είχε μόλις προβιβαστεί στην Πρέμιερ Λιγκ. Το ύψος αυτής της μεταγραφής ανήλθε στα 2,5 εκατομμύρια ευρώ.

## Διακρίσεις
*2008: Κύπελλο Γκαμπαρντελά

## Παραπομπές


Κατηγορία:Γάλλοι ποδοσφαιριστές
Κατηγορία:Ποδοσφαιριστές Σταντ Ρενναί
Κατηγορία:Ποδοσφαιριστές Κάρντιφ Σίτι
Κατηγορία:Αμυντικοί ποδοσφαιριστές
Τιμπύρς Νταρού

Ο **Τιμπύρς Νταρού**, (Λιλ, 12 Οκτωβρίου 1942 - Κάννες, 2 Ιουλίου 2015) ήταν Γάλλος φυσιοθεραπευτής.

## Βιογραφία
Ρουμανικής καταγωγής, ο Τιμπύρς Νταρού ασχολήθηκε με την φυσική προετοιμασία αριθμού τενιστών όπως οι Γιαννίκ Νοά, Μπγιόρν Μποργκ και Τζον ΜακΈνρο. Συχνά αποκαλούμενος κι ως *"gourou"*, έχει συνεργαστεί επίσης με ποδοσφαιρικούς συλλόγους όπως η ΡΚ Λανς, η Ολιμπίκ Μαρσέιγ, η Άρσεναλ και η Παρί Σεν Ζερμέν, κι έπειτα μετά τον Απρίλιο του 2012, με την ΦΚ Λοριάν.

Από το 2003 ως το 2004, στη διάρκεια των σεζόν 3 και 4 του *[[Star Academy (Γαλλία)|Star Academy]]* το οποίο προβαλλόταν από το TF1, ήταν καθηγητής φυσικής αγωγής των συμμετεχόντων.

Εργάστηκε επίσης ως ιδωτικός φυσιοθεραπευτής ποδοσφαιριστών όσο αυτοί ήσαν τραυματίες, με σημαντικότερες περιπτώσεις αυτές του Ρομπέρ Πιρές το 2002 και του Γιοάν Γκουρκύφ το 2012.

Εργάστηκε, ακόμη, και στην Ραγκμπί Κλαμπ Τουλονναί.

Πέθανε στις 2 Ιουλίου 2015 σε ηλικία των 72 μετά από μια μακροχρόνια ασθένεια σε νοσοκομείο στις Κάννες. Η κηδεία του πραγματοποιήθηκε στις 10 τον Ιούλιου 2015 στην εκκλησία Notre-Dame-de-Bon-Voyage στις Κάννες, και οι στάχτες του σκορπίστηκαν από το νησί Saint-Honorat στον κόλπο των Καννών.

## Παραπομπές


Κατηγορία:Γάλλοι
Χαλκιδική (αποσαφήνιση)

Με την ονομασία **Χαλκιδική** μπορεί να αναφέρονται:

* Χαλκιδική, χερσόνησος της Μακεδονίας.
* Περιφερειακή Ενότητα Χαλκιδικής, περιφερειακή ενότητα της Κεντρικής Μακεδονίας.
* Κοινό της Χαλκιδικής ή *Κοινό των Χαλκιδέων*, ομοσπονδιακό κράτος της Αρχαίας Ελλάδας.
Παρκ ντε Σπορ (Μπραμ)

Το **Παρκ ντε Σπορ ντυ Μπραμ** αποτελεί το κύριο ποδοσφαιρικό γήπεδο της πόλης Λουάν. Χρησιμεύει ως έδρα της ΚΣ Λουάν-Κουισό.

## Χωρητικότητα

Η χωρητικότητά του ανέρχεται στις  θέσεις (εκ των οποίων οι 4.400 καθίμενων).

## Ρεκόρ Προσέλευσης

Στις 5 Αυγούστου 1995,  θεατές έδωσαν το παρόν στη νίκη (3-1) της ΚΣ Λουάν-Κουισό επί της Ολιμπίκ Μαρσέιγ, για το πρωτάθλημα της Ντιβιζιόν 2. 

Την επόμενη σεζόν, στις 12 Ιανουαρίου 1997, περίπου  θεατές έδωσαν το παρόν στη νίκη της ΚΣ Λουάν-Κουισό επί της ΦΚ Ναντ στη διαδικασία των πέναλτι (0-0, 4-2 στα πέναλτι), για την Φάση των 16 του Λιγκ Καπ.

## Έκθεση Φωτογραφιών


File:Parcbram2.JPG|Άποψη της ανατολική κερκίδας του γηπέδου
File:Parcbram3.JPG|Άποψη της ανατολική κερκίδας του γηπέδου
File:IMG Stade de Bram (Louhans).JPG|Άποψη τμήματος του Σταντ ντυ Μπραμ
File:IMG Stade de Bram (Louhans) 1.JPG|Άποψη τμήματος του Σταντ ντυ Μπραμ
File:Stade de Bram.JPG|Άποψη τμήματος του Σταντ ντυ Μπραμ
File:Club House (Louhans).JPG|Εσωτερικό των εγκαταστάσεων της Λουάν-Κουισό στο Σταντ ντυ Μπραμ


## Παραπομπές


## Εξωτερικοί Σύνδεσμοι

* Περισσότερες φωτογραφίες του γηπέδου

Κατηγορία:Στάδια ποδοσφαίρου στη Γαλλία
Κατηγορία:Λουάν-Κουιζώ ΦΚ
Ελληνικός Οργανισμός Τουρισμού

300px|μικρογραφία|Το λογότυπο του ΕΟΤ την περίοδο 2004 - 2009
300px|μικρογραφία|Παλαιότερο σήμα του ΕΟΤ
Ο **Ελληνικός Οργανισμός Τουρισμού** (ΕΟΤ) (παλαιότερα: *Εθνικός Οργανισμός Τουρισμού - ΕΟΤ*) είναι κυβερνητική υπηρεσία προώθησης του τουρισμού της Ελλάδας. Αποτελεί Νομικό Πρόσωπο Δημοσίου Δικαίου και εποπτεύεται από το Υπουργείο Τουρισμού, ενώ κατά το παρελθόν εποπτευόνταν από άλλα υπουργεία της Ελληνικής Κυβέρνησης.

## Ιστορικό
Πρόδρομος του ΕΟΤ ήταν το Γραφείο Ξένων και Εκθέσεων, που ιδρύθηκε το 1914 από το Υπουργείο Εθνικής Οικονομίας και μετονομάστηκε το 1922 σε Υπηρεσία Ξένων και Εκθέσεων. 

Ο ίδιος ο ΕΟΤ ιδρύθηκε αρχικά το 1929 επί κυβέρνησης Ελευθερίου Βενιζέλου με σκοπό την προώθηση του τουρισμού στην Ελλάδα. Καταργήθηκε το 1935 και αντικαταστάθηκε το 1936 από το Υφυπουργείο Τύπου και Τουρισμού. Ανασυστάθηκε το 1951 με τη μορφή ΝΠΔΔ. 

Στα χρόνια που ακολούθησαν ο ΕΟΤ προχώρησε σε ενέργειες για την τουριστική προβολή και ανάπτυξη της Ελλάδας, όπως έργα υποδομής (Πρόγραμμα «Ξενία» και τουριστικά περίπτερα, το Χιονοδρομικό Κέντρο στον Παρνασσό, πλαζ, κάμπινγκ κ.α.), πρωτοβουλίες προβολής (τουριστικά γραφεία στο εξωτερικό και εκδοτική παραγωγή), καλλιτεχνικές και άλλες εκδηλώσεις (τα Φεστιβάλ Αθηνών και Επιδαύρου, η Γιορτή Κρασιού κ.λπ.), διοργάνωση κρουαζιέρων και διαφημιστικές καμπάνιες. Το 1978 έγινε αναδιάρθρωση των υπηρεσιών του οργανισμού και το 1987 δημιουργήθηκαν νέα τμήματα. Από το 1989 ως το 1991 ο ΕΟΤ πέρασε στην εποπτεία του Υπουργείου Τουρισμού και μετά στο ΥΠΕΘΟ. Ακολούθησαν η ίδρυση Εθνικού Συμβουλίου του Τουρισμού (1997) και της  Γενικής Γραμματείας Τουρισμού (2001). Το 2001 ο  ΕΟΤ περνά στο Υπουργείο Τουριστικής Ανάπτυξης και το 2018 αναδιαρθρώθηκε. Ο οργανισμός διατηρεί τουριστικά γραφεία σε διάφορα κράτη.

## Αποστολή
Ο ΕΟΤ είναι κρατικός φορέας με κύρια αποστολή την οργάνωση, ανάπτυξη και προώθηση του τουρισμού στην Ελλάδα μέσα από: την αξιοποίηση όλων των δυνατοτήτων, τις δράσεις τουριστικής προβολής εντός και εκτός συνόρων, του ελέγχου της τουριστικής αγοράς και τη γενική υποστήριξη και προβολή του ελληνικού τουρισμού.

## Διατελέσαντες πρόεδροι και γενικοί γραμματείς
Ο ΕΟΤ ιδρύθηκε για πρώτη φορά το 1929 αλλά καταργήθηκε μετά από επτά χρόνια (1936) και αντικαταστάθηκε από το Υφυπουργείο Τύπου και Τουρισμού. Επανιδρύθηκε το 1951 (με τον Α.Ν. 1565/1950) ως Ν.Π.Δ.Δ. 
### Πρόεδροι

### Γενικοί Γραμματείς

## Παραπομπές


## Εξωτερικοί σύνδεσμοι
* www.gnto.gov.gr, Επίσημη ιστοσελίδα σχετικά με τον ΕΟΤ
* visitgreece.gr, Επίσημη ιστοσελίδα προβολής & προώθησης της Ελλάδας
ΦΚ Κρασνοντάρ

Η **ΦΚ Κρασνοντάρ** (ρωσικά: ФК Краснодар) είναι ρώσικος ποδοσφαιρικός σύλλογος που έχει την έδρα του στο Κρασνοντάρ της Ρωσίας. Το 2009 ο σύλλογος ανέβηκε στην πρώτη κατηγορία του ρωσικού ποδοσφαίρου, την δεύτερη μεγαλύτερη κατηγορία του ρωσικού ποδοσφαίρου όταν κατέλαβε την 3η θέση. Το 2009 ο σύλλογος τερμάτισε στην 10η θέση. Το 2010 ο σύλλογος προβιβάστηκε στο Πρωτάθλημα Ρωσίας για την περίοδο 2011, όταν τερμάτισε στην 5η θέση της πρώτης κατηγορίας.

## Ποδοσφαιριστές

### Δανεικοί

## Παραπομπές


## Εξωτερικοί σύνδεσμοι
* 


Κατηγορία:Ιδρύσεις ποδοσφαιρικών ομάδων το 2008
Κατηγορία:Ποδοσφαιρικές ομάδες Ρωσίας
Foreverly

To ***Foreverly*** είναι ένα άλμπουμ από τον Μπίλι Τζο Άρμστρονγκ, των Green Day, και την Νόρα Τζόουνς. Κυκλοφόρησε στις 25 Νοεμβρίου του 2013 από την Reprise Records. Το *Foreverly* είναι μία πλήρης διασκευή του άλμπουμ (εκτός ενός τραγουδιού) "Songs Our Daddy Taught Us" των Everly Brothers. 

## Κομμάτια

## Προσωπικό

### Μουσικοί
* Μπίλι Τζο Άρμστρονγκ – φωνή, ακουστική κιθάρα, ηλεκτρική κιθάρα, αρμόνιο
* Νόρα Τζόουνς – φωνή, ηλεκτρική κιθάρα, ακουστική κιθάρα, εξάχορδο μπάντζο, chimes, αρμόνιο, πιάνο
* Tim Luntzel – μπάσο
* Dan Rieser –  ντραμς, κρουστά
* Charles Burnham – βιολί, μαντολίνο, φυσαρμόνικα
* Jonny Lam – pedal-steel guitar

### Τεχνικό προσωπικό
* Chris Dugan – μηχανικός και μίξινγκ
* Kabir Hermon – βοηθός μηχανικού
* Greg Calbi – mastering

## Παραπομπές


## Εξωτερικοί σύνδεσμοι
* Long Time Gone (βίντεο κλιπ)
* Silver Haired Daddy of Mine (βίντεο κλιπ)
* Μια συνέντευξη στο Stereogum
* Το άλμπουμ στο Spotify
* Η επίσημη ιστοσελίδα του άλμπουμ

Κατηγορία:Άλμπουμ του 2013
Βενσάν Ντυλύκ

Ο **Βενσάν Ντυλύκ** είναι Γάλλος αθλητικογράφος γεννημένος στις 6 Σεπτεμβρίου 1962. Ειδικεύεται στον χώρο του ποδοσφαίρου.

Είναι υπεύθυνος του ποδοσφαιρικού ένθετου της L'Équipe, ενώ, ταυτόχρονα, εμφανίζεται αρκετά συχνά σε εκπομπές λόγου με θέμα το ποδόσφαιρο, όπως το *[[100 % Foot]]* στο M6, το *[[On refait le match]]* στο RTL ή το *[[L'Équipe du Soir]]* στο L'Équipe TV το βράδυ της Δευτέρας. Ο Ντυλύκ ξεκίνησε την καριέρα του από την εφημερίδα *[[Le Progrès|Progrès]]* της Λυών, αρχικά ως υπεύθυνος αθλητικών θεμάτων στα γραφεία της εφημερίδας στο Μπουρ-αν-Μπρες και στη συνέχεια στην Λυών.

Έχει, ακόμη, γράψει βιβλία επί αυτού του θέματος, όπως το *La grande histoire de l'[[Ολιμπίκ Λυών|OL]]*, το οποίο κυκλοφόρησε το Νοέμβριο του 2007. Πιο πρόσφατο έργο του είναι το *L'affaire [[Αιμέ Ζακέ|Jacquet]]*.

## Παραπομπές


## Βιβλιογραφία
**Le livre noir des Bleus*
**La grande histoire de l'OL*  
**Les 50 Glorieuses de la Coupe du Monde* 
**Capitaine des Bleus* 
**Les Stars du Mondial 2002*
**Les Rois de l'Euro* 
**L'affaire Jacquet *
**Petit dictionnaire énervé du foot*, Collection Petit dictionnaire énervé, editions Opportun

## Εξωτερικοί σύνδεσμοι
* 

Κατηγορία:Γάλλοι αθλητικογράφοι ποδοσφαίρου
Αλφειούσα Ηλείας

Η **Αλφειούσα** είναι οικισμός της Δυτικής Πελοποννήσου στην Περιφερειακή Ενότητα Ηλείας.

## Γεωγραφικά - ιστορικά στοιχεία
Η Αλφειούσα βρίσκεται νότια του ποταμού Αλφειού και δυτικά από την Αρχαία Ολυμπία σε υψόμετρο 40 μέτρων. Απέχει περίπου 9 χιλιόμετρα νοτιοανατολικά από τον Πύργο, 2 χιλιόμετρα νότια από  την Σαλμώνη και 4 χιλιόμετρα βορειοανατολικά από το Επιτάλιο. Οι κάτοικοι, κατ' εξοχήν αγρότες, καλλιεργούν οπωροκηπευτικά, ελιές και σταφίδα. Ανατολικά του χωριού και στον Αλφειό υπάρχει φράγμα εκτροπής (υδατικό σύστημα και σταθμός παρακολούθησης) για την άρδευση των περιοχών στα βόρεια και νότια του ποταμού.

Το χωριό έως το 1927 λεγόταν "Βολάντζα" ή "Βωλάντζα" όπου και μετονομάστηκε σε Αλφειούσα από τον Αλφειό ποταμό. Είναι το μοναδικό χωριό που φέρει ονομασία από τον Αλφειό ποταμό, σε όλη τη διαδρομή από τις πηγές μέχρι τις εκβολές του.

## Διοικητικά - πληθυσμιακά στοιχεία
Η Αλφειούσα (Βολάντζα) το 1835 αποτέλεσε διαμέρισμα του Δήμου Βώλακος με έδρα την Αγουλινίτσα έως το 1912 που αποτέλεσε ανεξάρτητη κοινότητα. Το 1997 με την κατάργηση των κοινοτήτων του "Σχεδίου Καποδίστριας" μαζί με το Επιτάλιο, το Αγρίδι και το Ανεμοχώρι συναποτέλεσαν τον "Καποδιστριακό" Δήμο Βώλακος με έδρα το Επιτάλιο έως το 2011 που ενώθηκε με τον Δήμο Πύργου.

Η εξέλιξη του μόνιμου πληθυσμού της είναι η εξής:

## Εξωτερικοί σύνδεσμοι
* https://www.eetaa.gr/metaboles/oikmet_details.php?id=11863 Διοικητικές Μεταβολές Αλφειούσης Ηλείας
* Γνωρίζω την Αλφείουσα και όλο τον κόσμο από τον ιστότοπο https://blogs.sch.gr/mpapoutsi

## Πηγές
* *Ολυμπιακά Χρονικά*, τόμος Γ΄, συλλογικό έργο, Έκδοσις συλλόγου Ολυμπίων, Αθήναι 1972, σελ. 26.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Βώλακος
Κατηγορία:Δήμος Πύργου
Διδάκτωρ

Ο **διδάκτωρ** ή **διδάκτορας**, είναι κάτοχος ανωτάτου ακαδημαϊκού τίτλου σπουδών, ο οποίος λαμβάνεται με την απόκτηση ενός διδακτορικού διπλώματος. Η ετυμολογία της λέξης διδάκτωρ προέρχεται από το ρήμα *«διδάσκω»*, ενώ άλλες προσφωνήσεις που χρησιμοποιούνται επίσης οι τίτλοι του *«δόκτωρ»* και *«δόκτορας»* που προέρχονται από τη γαλλική προσφώνιση *«docteur»*.

Ορισμένες φορές ο τίτλος μπορεί να δοθεί τιμητικά σε κάποιο σημαντικό πρόσωπο από ένα ανώτατο εκπαιδευτικό ίδρυμα με την αγόρευσή του σε *«επίτιμο διδάκτορα»*, χωρίς απαραίτητα να έχει λάβει διδακτορικό δίπλωμα από το ίδιο το ίδρυμα ή από κάποιο άλλο εκπαιδευτικό ίδρυμα. 

## Παραπομπές


## Δείτε επίσης
* Διδακτορικό δίπλωμα
* Ομότιμος καθηγητής

Κατηγορία:Πανεπιστημιακοί τίτλοι - βαθμοί
Μιχαήλ Ηρακλή Μιχαηλίδης

Ο **Μιχαήλ Ηρακλή Μιχαηλίδης** ήταν Ελληνοκύπριος έμπορος και γαιοκτήμοντας. Διετέλεσε Δήμαρχος Λεμεσού την περίοδο 1913-1914.

## Βιογραφικά στοιχεία

Ο Μιχαήλ Ηρακλή Μιχαηλίδης γεννήθηκε στη Λεμεσό το 1866. Σπούδασε εμπορικά στην Αγγλική Εμπορική Σχολή Σμύρνης (1881-1885) και ενδιάμεσα στην Εμπορική Σχολή Βηρυτού (1882). Ήταν γαιοκτήμονας και έμπορος.

Διετέλεσε βουλευτής-μέλος του Νομοθετικού Συμβουλίου τις περιόδους 1888-1891 και 1925-1930. Κατά τη διάρκεια της θητείας του κατέβαλε προσπάθεια για διαγραφή των αγροτικών χρεών και ανακούφιση των χωρικών.

Επιπλέον, διετέλεσε μέλος του Ελληνικού Εκπαιδευτικού Συμβουλίου και μέλος του Εθνικού Συμβουλίου Κύπρου. Επιπρόσθετα, διετέλεσε αναπληρωτής πάρεδρος δικαστής (1893).

Το 1928 τιμήθηκε με το παράσημο του Ιππότη του Τάγματος των Ορθοδόξων Σταυροφόρων του Πανάγιου Τάφου.

Ήταν νυμφευμένος με την Ελένη Θεοδώρου Χρυσοστομίδη. Απέκτησε ένα υιό και τέσσερις κόρες. Απεβίωσε το 1930.

## Δημαρχεία Μιχαήλ Μιχαηλίδη
Ο Μιχαήλ Μιχαηλίδης τις περιόδους 1886-1889 και 1893-1897 διετέλεσε μέλος του δημοτικού συμβουλίου Λεμεσού. Την περίοδο 1911-1912 διετέλεσε αναπληρωτής Δήμαρχος Λεμεσού λόγω της απουσίας του Χριστόδουλου Σώζου, ο οποίος πήγε εθελοντής στον Βαλκανικό Πόλεμο. Ο Χριστόδουλος Σώζος σκοτώθηκε στη μάχη τον Δεκέμβριο του 1912. Τον αντικατέστησε ο Μιχαήλ Μιχαηλίδης, αρχικά ως δημαρχεύων και στη συνέχεια, μετά από πρόωρες εκλογές, ως δήμαρχος.

Επί δημαρχίας του κωδικοποιήθηκαν οι Δημοτικοί Κανονισμοί, βάζοντας σε τάξη την πόλη. Επιπρόσθετα, δρομολογήθηκε η ανακατασκευή του παραλιακού μετώπου της πόλης, με τη δημιουργία του πρώτου τμήματος της προκυμαίας. Παράλληλα, έγινε διαπλάτυνση της μεγάλης αποβάθρας για καλύτερη διεξαγωγή εισαγωγικού και εξαγωγικού εμπορίου, αλλά και κατασκευή δεύτερης, μικρότερης αποβάθρας που χρησιμοποιείτο για τις εξαγωγές βαρελιών κρασιών. 

Επιπλέον, επεκτάθηκε ο ηλεκτροφωτισμός στους δρόμους της πόλης αλλά και σε ιδιωτικά υποστατικά. Ακόμη, άρχισε η ασφαλτόστρωση των κυριότερων δρόμων της πόλης και η επίστρωση με χαλίκια και άμμο άλλων κεντρικών οδών.

Στις επόμενες εκλογές δεν διεκδίκησε επανεκλογή, παραιτηθείς υπέρ του επόμενου δημάρχου Σπύρου Αραούζου, ο οποίος ήταν σύζυγος της αδελφής του, Ευτέρπης Μιχαηλίδου.

## Παραπομπές


## Πηγές
*
*
*
*

|-

Κατηγορία:Δήμαρχοι Λεμεσού
Κατηγορία:Κύπριοι έμποροι
Στάδιο Ζυλ Ντεσασώ

Το **Στάδιο Ζυλ Ντεσασώ** (γαλλ. Stade Jules-Deschaseaux) είναι ποδοσφαιρικό γήπεδο στην Χάβρη της Γαλλίας όπου αγωνιζόταν η τοπική ομάδα, Χάβρη ΑΚ, από το 1971 ως το 2012. Η χωρητικότητά του το 2012 ήταν της τάξεως των  θέσεων.

## Ιστορία
Το πρώην Σταντ Μυνισιπάλ ντυ Αβρ, το οποίο εγκαινιάστηκε στις 28 Ιουνίου 1931, φέρει από το 1957 το όνομα του Ζυλ Ντεσασό (1872-1957), Δημοτικού Συμβούλου της πόλης της Χάβρης ο οποίος ήταν υπεύθυνος θεμάτων αθλητισμού.

Στη διάρκεια του Β΄ Παγκοσμίου Πολέμου το γήπεδο καταστράφηκε ολοκληρωτικά από τους αεροπορικούς βομβαρδισμούς των Ναζί. Ανακατασκευάστηκε λίγα χρόνια αργότερα και άνοιξε εκ νέου τις πύλες του στο φίλαθλο κοινό της πόλης στις 14 Ιανουαρίου 1951.

Το 1971, η ΧΑΚ αποχώρησε από την προηγούμενη έδρα της: το Σταντ ντε λα Καβέ Βερτ, τα εγκαίνια του οποίου είχαν γίνει το 1918, το οποίο και είχε φιλοξενήσει μία αναμέτρηση για το Παγκόσμιο Κύπελλο του 1938 και πιο συγκεκριμένα για την Φάση των 16 μεταξύ της Τσεχοσλοβακίας και της Ολλανδίας (3-0), και το οποίο αποτέλεσε έδρα της ΧΑΚ από το 1918 ως το 1970. Οι ρεζέρβες της ΧΑΚ εξακολουθούν να το χρησιμοποιούν ως έδρα.

Η μέγιστη χωρητικότητα του Στάδιο Ζυλ Ντεσασώ ήταν της τάξεως των 22.000 θέσεων, πριν την ψήφιση σχετικής νομοθεσίας για την μετατροπή όλων των θέσεων σε καθημένων στα μέσα της δεκαετίας του 1990. Επρόκειτο για γήπεδο "αγγλικού στυλ", όπου το κοινό βρισκόταν σε μικρή απόσταση από τους παίκτες. Συνεπώς, ο δωδέκατος παίκτης της ομάδας βρισκόταν σε πλεονεκτική θέση για να ενθαρρύνει τους παίκτες του συλλόγου ή να αποθαρρύνει τους αντιπάλους.

Τα καθίσματα, γαλάζιου και σκούρου μπλε χρώματος, δημιουργούν στην κερκίδα *Paul Langlois* τις λέξεις *LE HAVRE* και στις κερκίδες *Kop* και *Harfleur* την λέξη *HAC*.

## Χρήση
### Ποδόσφαιρο

Η επαγγελματική ομάδα της ΧΑΚ άρχισε να αγωνίζεται σε αυτό το γήπεδο από την σεζόν 1970/1971, ενώ τελευταία της εμφάνιση σε αυτό ήταν στις 18 Μαΐου 2012, με μια αναμέτρηση απέναντι στην Ανζέ στα πλαίσια της τελευταίας αγωνιστικής του πρωταθλήματος της σεζόν 2011-2012.

## Εκδηλώσεις

## Νέο Γήπεδο

Λαμβάνοντας υπόψη την περιορισμένη χωρητικότητά του, τα μειονεκτήματά του σε θέματα εξυπηρέτησης των φιλάθλων (απουσία ανελκυστήρα, απουσία θέσεων πάρκινγκ) και την γενικότερη λιτότητα που το χαρακτήριζε, μια μελέτη σχετικά με την κατασκευή νέου γηπέδου ξεκίνησε από τον σύλλογο της Χάβρης το 2004. Το σχέδιο αυτό επισημοποιήθηκε από την CODAH τον Ιούλιο του 2007. Στις 9 Σεπτεμβρίου 2009, ο Αντουάν Ρυφενάκτ, δήμαρχος της Χάβρης, και ο Λυκ Ντελαμαίν, αρχιτέκτονας ο οποίος εκπροσωπούσε την κοινοπραξία (Vinci Construction France/SCAU/KSS/IOSIS) η οποία είχε αναλάβει τον σχεδιασμό-υλοποίηση, παρουσίασαν το σχέδιο, το οποίο είχε λάβει την προσωρινή ονομασία *Le Grand Stade de la CODAH*. Έχοντας ξεκινήσει το 2010, η κατασκευή του ολοκληρώθηκε το 2012. Το νέο γήπεδο τελικώς αποφασίστηκε να φέρει την ονομασία *"Stade Océane"*.

## Παραπομπές


## Δείτε επίσης
### Σχετικά Λήμματα
* Χάβρη ΑΚ

### Εξωτερικοί Σύνδεσμοι
* Επίσημη Ιστοσελίδα της Χάβρης ΑΚ
* Ιστορία του Στάδιο Ζυλ Ντεσασώ
* Παγκόσμιο Κύπελλο 1938 - Τσεχοσλοβακία 3-0 Ολλανδία - Χάβρη 

Κατηγορία:Λε Αβρ ΑΚ
Ζυλ-Ντεσασο
Σπύρος Αραούζος

Ο **Σπύρος Αραούζος** ήταν Ελληνοκύπριος έμπορος και ναυτιλιακός πράκτορας. Διετέλεσε Δήμαρχος Λεμεσού την περίοδο 1914-1920.

## Βιογραφικά στοιχεία

Ο Σπύρος Αραούζος γεννήθηκε στη Λεμεσό το 1865. Ήταν έμπορας και ναυτιλιακός πράκτορας. Φοίτησε στην Ελληνική Σχολή Λεμεσού, απ' όπου αποφοίτησε με Άριστα. Δασκάλος του, όπως και άλλων εκείνη την εποχή, ήταν ο Ανδρέας Θεμιστοκλέους.

Διετέλεσε μέλος της Σχολικής Εφορείας Λεμεσού, της Θρονικής Επιτροπής Μητροπόλεως Κιτίου, δημοτικός σύμβουλος Λεμεσού και μέλος του Νομοθετικού Συμβουλίου από το 1906 εώς το 1911, όπου πρωτοστάτησε στην διατίρηση του Αυτοκέφαλου της Κύπρου και να μην υπογραφεί το Νομοσχέδιο που θα επέτρεπε στους Άγγλους να επεμβένουν στα Εκκλησιαστικά. Οστόσο δεν το πέτυχε καθώς ήταν ο μόνος από την Παράταξη των Διαλακτικών τους 9 Ε/Κ Βουλευτές του Νομοθετηκού Συμβουλείου. Ήταν επίσης μέλος του Εκτελεστικού και του Εθνικού Συμβουλίου για αρκετά μεγάλο διάστημα. Πήρε επίσης μέρος σε αρκετές εθνικές αποστολές (πρεσβείες) στο εξωτερικό για την προώθηση του εθνικού ζητήματος της Κύπρου.

Έγραψε τα βιβλία: «Υπόμνημα εις το Νομοθετικόν Σώμα περί του αρχιεπισκοπικού ζητήματος» (1907) και «The ecclesiastical affaires of Cyprus» (1908).

Ήταν νυμφευμένος με την Ευτέρπη Μιχαηλίδου. Είχε πέντε υιούς και τρεις κόρες. Υιός του ήταν ο Ανδρέας Αραούζος, πρώτος Υπουργός Εμπορίου της Κυπριακής Δημοκρατίας. Εγγονός του ήταν ο Σπύρος Κυπριανού, δεύτερος πρόεδρος της Κυπριακής Δημοκρατίας.

## Δημαρχεία Σπύρου Αραούζου
Το 1914 εκλέχθηκε Δήμαρχος Λεμεσού. Διαδέχθηκε τον Μιχαήλ Ηρακλή Μιχαηλίδη, αδελφό της συζύγου του Ευτέρπης Μιχαηλίδου, ο οποίος αποσύρθηκε υπέρ του πριν λήξει η δική του θητεία.

Επί δημαρχίας του συνεχίστηκε και αποπερατώθηκε η νέα προκυμαία. Επιπλέον, διαπλατύνθηκε η μεγάλη αποβάθρα, κατασκευάστηκε ακόμη μια μικρότερη, ασφαλτοστρώθηκε και επεκτάθηκε ο ηλεκτροφωτισμός του παραλιακού δρόμου, ενώ παράλληλα επεκτάθηκε και ο ηλεκτροφωτισμός σε πολλά ιδιωτικά υποστατικά.

Με ρυμοτομίες και απαλλοτριώσεις ιδιωτικών κτηρίων έγιναν ριζικές επισκευές και διαπλατύνσεις δρόμων (μεταξύ άλλων δημιουργήθηκε η οδός Ανεξαρτησίας, η οποία τότε ονομάστηκε οδός Μακεδονίας) και ασφαλτοστρώθηκαν η οδός Ελευθερίας, κύριος τότε εμπορικός δρόμος και πολλοί άλλοι.

Ακόμη, ανεγέρθηκε η μεγάλη Δημοτική Αγορά, η οποία εγκαινιάσθηκε τον Απρίλιο του 1918, αντικαθιστώντας τις δύο μικρότερες που υπήρχαν τότε. Επιπλέον, δημιουργήθηκε το Δημοτικό Φτωχοκομείο. Επιπρόσθετα, αναδομήθηκε ο Δημόσιος Κήπος, στον οποίο δημιουργήθηκε και πτηνοτροφείο, πρόδρομος του Ζωολογικού Κήπου Λεμεσού.

Επίσης, επισκευάστηκε το κατεστραμμένο φράγμα του ποταμού Γαρύλλη, για προστασία από τις συχνές και καταστροφικές πλημμύρες που μάστιζαν τότε την πόλη και βελτιώθηκε το δίκτυο υδατοπρομήθειας.

Σημαντική ήταν η διεξαγωγή από τον Δήμο Λεμεσού της γιορτής των λουλουδιών, η οποία αν και προϋπήρχε ως θεσμός, δεν γινόταν σε οργανωμένη βάση.

## Παραπομπές


## Πηγές
*
*
*

|-

Κατηγορία:Δήμαρχοι Λεμεσού
Κατηγορία:Κύπριοι έμποροι
Σακέρ Αλχαντούρ

Ο **Σακέρ Αλχαντούρ** (γεννημένος στις 4 Δεκεμβρίου 1991 στη Ναντ της Γαλλίας) είναι ποδοσφαιριστής από τις Κομόρες ο οποίος αγωνίζεται για λογαριασμό της ΦΚ Ναντ. Ο Αλχαντούρ πραγματοποίησε το επαγγελματικό του ντεμπούτο με τη Ναντ στη διάρκεια της σεζόν 2010-2011. Στις 2 Δεκεμβρίου 2011, ο Αλχαντούρ υπέγραψε ως δανεικός με την ομάδα του Σαμπιονά Νασιονάλ, Αβιρόν Μπαγιονναί έως το τέλος της σεζόν, μετά την αποτυχία του να παραχωρηθεί ως δανεικός στην Επινάλ για οικονομικούς λόγους.

## Παραπομπές


Κατηγορία:Γάλλοι ποδοσφαιριστές
Κατηγορία:Κομορανοί ποδοσφαιριστές
Κατηγορία:Ποδοσφαιριστές ΦΚ Ναντ
Κατηγορία:Ποδοσφαιριστές Λιγκ 2
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Κυπέλλου Εθνών Αφρικής 2021
Τέμενος Μιχριμάχ Σουλτάν (Εντιρνέ Καπού)

Το **Τέμενος Μιχριμάχ Σουλτάν** (τούρκικα: *Mihrimah Sultan Camii*) είναι ένα οθωμανικό τέμενος που βρίσκεται στην συνοικία Εντιρνέ Καπού και είναι χτισμένο στον έκτο, και πιο ψηλό, λόφο της Κωνσταντινούπολης.

## Ιστορία
Το τέμενος Μιχριμάχ χτίστηκε από τον διάσημο αρχιτέκτονα Μιμάρ Σινάν για την κόρη του Σουλεϊμάν Α΄ του Μεγαλοπρεπούς, Μιχριμάχ. Η κατασκευή του διήρκεσε 3 χρόνια (1562 - 1565). Το συγκρότημα του τεμένους καταστράφηκε πολλές φορές από σεισμούς όπως το 1719, το 1766, το 1814, το 1894. Κατά τη διάρκεια του σεισμού του 1894, η οροφή του τεμένους κατέρρευσε. Η τελευταία καταστροφή έγινε το 1999, κατά τον μεγάλο σεισμό της Κωνσταντινούπολης, οπότε και κατέρρευσε ένα μέρος του μιναρέ. Σήμερα γίνεται αναστήλωση του τεμένους προκειμένου να μην καταστραφεί ξανά.

## Αρχιτεκτονική
### Εξωτερικό
Το τζαμί βρίσκεται σε ύψωμα και έχει θέα στον κεντρικό δρόμο. Έξω από το τέμενος υπάρχει μία μεγάλη αυλή της οποίας η εσωτερική στοά χωρίζεται σε μεμονωμένα κομμάτια που σχηματίζουν έναν μεντρεσέ γύρω από το τέμενος. Στο κέντρο της αυλής υπάρχει ένα συντριβάνι. Η είσοδος του τζαμιού είναι μία εντυπωσιακή πύλη, με επτά τρούλους που αποτελούνται από μάρμαρο, ενώ οι κίονες από γρανίτη. Το ίδιο το τζαμί είναι ένας κύβος που συμπληρώνεται από ημισφαίρια με συμμετρικές πολυπλαισιωμένες καμάρες σε καθεμία από τις τέσσερις πλευρές. Ο τρούλος στηρίζεται σε τέσσερις πεσσούς, έναν σε κάθε γωνία. Ο μοναδικός μιναρές είναι λεπτός και ψηλός.

### Εσωτερικό
Το εσωτερικό του τζαμιού έχει σχήμα κύβου, κάτω από τρούλο με ύψος 20 μέτρα και διάμετρο 37 μέτρα. Στη βόρεια και τη νότια πλευρά, τρίκλινες στοές που στηρίζονται από γρανιτένιες στήλες, ανοίγουν σε τριπλούς πλευρικούς διαδρόμους. Ένα μεγάλο μέρος του τζαμιού είναι καλυμμένο με παράθυρα που καθιστούν το εσωτερικό ένα από τα φωτεινότερα, όσον αφορά έργα του Μιμάρ Σινάν. Κάποια παράθυρα περιέχουν βιτρώ. Οι εσωτερικές διακοσμήσεις είναι σύγχρονες. Ωστόσο το μινμπάρ είναι φτιαγμένο από μάρμαρο και προέρχεται από την αρχική κατασκευή.

## Συγκρότημα
Το συγκρότημα του τζαμιού εκτός από μεντρεσέ περιλαμβάνει 2 χαμάμ και έναν τουρμπέ (μαυσωλείο). Γύρω από το τζαμί υπάρχουν μικρότερα καταστήματα που είχαν σκοπό να στηρίξουν οικονομικά το τζαμί. Στο τέμενος δεν περιλαμβάνεται ο τουρμπές της Μιχριμάχ (γιατί έχει ταφεί στο Τέμενος Σουλεϊμανιέ), αλλά υπάρχει ο τουρμπές του Μεγάλου Βεζίρη Σεμίζ Αλή Πασά, καθώς και πολλών ακόμη μελών της οικογένειάς της.

## Παραπομπές


Κατηγορία:Οθωμανικά τζαμιά στην Κωνσταντινούπολη
Κατηγορία:Μιμάρ Σινάν
Χρήστος Πάλλης

Ο **Χρήστος Πάλλης** είναι Έλληνας οικονομολόγος και πολιτικός. Διετέλεσε δήμαρχος Μεθάνων (1999-2010) και πρόεδρος του Ελληνικού Οργανισμού Τουρισμού (ΕΟΤ).

## Βιογραφικά στοιχεία
Γεννήθηκε στα Μέθανα Τροιζηνίας και αποφοίτησε από το Τμήμα Οργάνωσης και Διοίκησης Επιχειρήσεων του Οικονομικού Πανεπιστημίου Αθηνών (ΑΣΟΕΕ). Έπειτα συνέχισε τις σπουδές στο Πανεπιστήμιο της Ουαλίας, όπου έλαβε το μεταπτυχιακό του δίπλωμα στη Διοίκηση Επιχειρήσεων και στα Χρηματοοικονομικά.

Πριν την ενασχόλησή του με την τοπική αυτοδιοίκηση, εργάστηκε στον τραπεζικό κλάδο και σε ελληνικές και πολυεθνικές επιχειρήσεις.

Εκλέχθηκε για πρώτη φορά δήμαρχος του δήμου Μεθάνων στις δημοτικές εκλογές του 1998 με ποσοστό 40,2% των ψήφων στον πρώτο γύρο και με ποσοστό 51,5% στον δεύτερο γύρο.
Στις επόμενες δημοτικές εκλογές του 2002, εκλέχθηκε από τον πρώτο γύρο με ποσοστό 57,3% των ψήφων, όπως και στις επόμενες δημοτικές εκλογές του 2006, με ποσοστό 69,11%.
Υπήρξε ο τελευταίος δήμαρχος Μεθάνων, από με το σχέδιο Καλλικράτη, ο δήμος ενσωματώθηκε στον νέο δήμο Τροιζηνίας.

Το 2011, ανακηρύχθηκε διδάκτωρ του Παντείου Πανεπιστημίου του τμήματος Δημόσιας Διοίκησης, με ειδικότητα στα Δημόσια Οικονομικά.

Το 2013, διορίστηκε πρόεδρος του Ελληνικού Οργανισμού Τουρισμού επί θητείας της υπουργού Τουρισμού Όλγας Κεφαλογιάννη.

## Παραπομπές


## Εξωτερικοί σύνδεσμοι
* Ιστοσελίδα ΕΟΤ, Πρόεδρος ΕΟΤ: Χρήστος Πάλλης

Κατηγορία:Δήμαρχοι ελληνικών πόλεων
Κατηγορία:Πρόεδροι του Ελληνικού Οργανισμού Τουρισμού
Φερνάντο Αριστεγκιέτα

Ο **Φερνάντο Λουίς Αριστεγκιέτα ντε Λούκα** (γεννημένος στις 9 Απριλίου 1992 στο Καράκας) είναι διεθνής ποδοσφαιριστής από τη Βενεζουέλα. Αγωνίζεται για λογαριασμό της γαλλικής ΦΚ Ναντ, στη θέση του επιθετικού.

## Συλλογική Καριέρα
Ξεκίνησε την ποδοσφαιρική του καριέρα από τη Σαν Ιγνάσιο ντε Λογιόλα, όπου, ταυτόχρονα, φοίτησε στο Δημοτικό και το Γυμνάσιο. Έπειτα από ένα σύντομο διάστημα παρουσίας του στα τμήματα υποδομής της ΣΝ Σέντρο Ίταλο Βενεσολάνο, το 2007, σε ηλικία 15, μετακόμισε στην Καράκας ΦΚ. Πραγματοποίησε το ντεμπούτο του με την Καράκας ΦΚ στη διάρκεια της σεζόν 2009–10, σκοράροντας από την πρώτη του κιόλας συμμετοχή απέναντι στην Τρουχιγιάνος ΦΚ. Ωστόσο, ο Αριστεγκιέτα έχασε σχεδόν όλη την επόμενη σεζόν, λόγω τραυματισμού που υπέστη στο πόδι του.

Έπειτα από ένα πολύ καλό ξεκίνημα για την σεζόν 2012–13, στη διάρκεια της οποίας πέτυχε συνολικά 18 τέρματα σε 22 αναμετρήσεις, ο Αριστεγκιέτα μεταγράφηκε στην ΦΚ Ναντ υπό την μορφή δανεικού ως το τέλος της σεζόν. Τελικά, αποκτήθηκε από την ομάδα της Βρετάνης με κανονική μεταγραφή έναντι του ποσού του 1,2 € εκατομμυρίων στις 28 Μαΐου 2013.

## Στατιστικά Συλλόγου
:*Ενημερωμένο έως τις 24 Απριλίου 2013.*

## Τίτλοι

### Σύλλογος
;Καράκας
*Α΄ Κατηγορία Βενεζουέλας: 2009–10
*Κόπα Βενεζουέλα: 2009

## Παραπομπές


## Εξωτερικοί Σύνδεσμοι
*Επίσημο Προφίλ από την ΦΚ Ναντ 
*
*Προφίλ από το Soccerway

Κατηγορία:Ποδοσφαιριστές από τη Βενεζουέλα
Κατηγορία:Ποδοσφαιριστές Εθνικής Βενεζουέλας
Κατηγορία:Ποδοσφαιριστές ΦΚ Ναντ
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Κόπα Αμέρικα 2021
Έντριαν Ντέιβις

Ο **Έντριαν Ντέιβις** (Adrian Derek Davis) είναι Βρετανός οικονομολόγος και δημόσιος υπάλληλος, που υπηρέτησε ως Κυβερνήτης του Μοντσεράτ από το 2011 ως το 2015.

## Βιογραφία
Γεννήθηκε στο Λονδίνο. Από το 1989 εργάζεται στο Τμήμα Διεθνούς Ανάπτυξης, πρώην Διοίκηση για την Υπερπόντια Ανάπτυξη.

Τον Μάρτιο του 2010 διορίστηκε Κυβερνήτης του Μοντσεράτ, διαδεχόμενος στο αξίωμα τον Πίτερ Άντριου Γουότεργουορθ, ο οποίος αποχώρησε από το διπλωματικό σώμα. Ο Ντέιβις ορκίστηκε κυβερνήτης στις 8 Απριλίου 2011. Είναι παντρεμένος με τη Σουτζιού Ντέιβις.

## Παραπομπές


Πολιτικοί του Μοντσερράτ
Κέμνιτσερ ΦΚ

Η **Κέμνιτσερ ΦΚ** είναι γερμανική ποδοσφαιρική ομάδα από την πόλη Κέμνιτς. Συμμετέχει στη 3η Λίγκα. Έδρα της ομάδας είναι το Stadion an der Gellertstraße, χωρητικότητας 16.061 θεατών. Έχει συμμετάσχει στην Ομπερλίγκα από την περίοδο 1962-63 έως την επανένωση της Γερμανίας που εντάχθηκε στη 2η Μπούντεσλιγκα. Ήταν πρωταθλήτρια Ανατολικής Γερμανίας το 1967. Ήταν φιναλίστ στο Κύπελλο Λ.Δ. Γερμανίας (ποδόσφαιρο ανδρών) το 1969, το 1983 και το 1989.

## Παραπομπές


## Εξωτερικοί σύνδεσμοι

* Official website
* CFC Fanpage
* CFC Fans

Κατηγορία:Κέμνιτσερ ΦΚ
Κατηγορία:Ιδρύσεις ποδοσφαιρικών ομάδων το 1920
ΤΟΣ Κόμπλεντς

Η **ΤΟΣ Κόμπλεντς** (γερμανικά *TuS Koblenz*, πλήρες όνομα *Turn- und Spielvereinigung Koblenz 1911 e. V.*) είναι γερμανική ποδοσφαιρική ομάδα που εδρεύει στην πόλη Κόμπλεντς της Ρηνανίας-Παλατινάτου. Ιδρύθηκε το 1934 με την επωνυμία *TuS Neuendorf* ως διάδοχος σύλλογος του *FV 1911 Neuendorf*, που είχε ιδρυθεί την 1η Αυγούστου 1911 (εξ ου το έτος 1911 στην επωνυμία του σημερινού συλλόγου). Το τωρινό της όνομα η ομάδα το απέκτησε κατόπιν μετονομασίας το 1982. Έδρα της ομάδας είναι το "Στάντιον Όμπερβερτ" (Stadion Oberwerth), χωρητικότητας 15000 θεατών.
Την περίοδο 2017-18 συμμετείχε στην 4η κατηγορία, στην "Ρεγκιονάλλιγκα Σιντβέστ" (Regionalliga Südwest), τερματίζοντας στην 15η θέση, με αποτέλεσμα να υποβιβαστεί στην 5η κατηγορία "Όμπερλιγκα Ρηνανίας Παλατινάτου και Ζάαρλαντ" (Oberliga Rheinland-Pfalz/Saar).

## Εξωτερικοί σύνδεσμοι
* 
* Official website 
* The Abseits Guide to German Soccer 
* TuS Koblenz at Weltfussball.de
* Das deutsche Fußball-Archiv historical German domestic league tables 

Κατηγορία:ΤΟΣ Κόμπλεντς
Κατηγορία:Ιδρύσεις ποδοσφαιρικών ομάδων το 1911
ΣΣΦ Ρόιτλινγκεν 05

Η **ΣΣΦ Ρόιτλινγκεν 05** είναι μια γερμανική, ποδοσφαιρική ομάδα από το Ρόιτλινγκεν, Βάδη-Βυρτεμβέργη. Ιδρύθηκε στις 9 Μαΐου 1905. Έδρα της ομάδας είναι το Stadion an der Kreuzeiche, χωρητικότητας 15.228 θεατών. Συμμετέχει στην Oberliga Baden-Württemberg.

## Πρόσφατες σεζόν
Η επίδοση του συλλόγου τα τελευταία χρόνια:

## Παραπομπές


## Εξωτερικοί σύνδεσμοι
* Official team site
* The Abseits Guide to German Soccer 
* SSV Reutlingen at Weltfussball.de
* Das deutsche Fußball-Archiv historical German domestic league tables 

Κατηγορία:Ιδρύσεις ποδοσφαιρικών ομάδων το 1905